b'\n_START_ARTICLE_\nShang Tsung\n_START_SECTION_\nTaistelutyylit\n_START_PARAGRAPH_\nMortal Kombat: Deadly Alliance -peliss\xc3\xa4 Shang Tsungin tyylein\xc3\xa4 ovat "snake" ja "crane". Aseena h\xc3\xa4n k\xc3\xa4ytt\xc3\xa4\xc3\xa4 miekkaa. H\xc3\xa4nell\xc3\xa4 on my\xc3\xb6s enemm\xc3\xa4n erikoishy\xc3\xb6kk\xc3\xa4yksi\xc3\xa4 kuin useimmilla muilla hahmoilla: "3D Fire Long Range", "3D Fire short range", "Fire blast", ja "Soul steal".\n_START_SECTION_\nMortal Kombatin mestariksi\n_START_PARAGRAPH_\nShang Tsungin menneisyys on pysynyt tuntemattomana eik\xc3\xa4 h\xc3\xa4nen alkuper\xc3\xa4\xc3\xa4ns\xc3\xa4 ole paljastettu. Joidenkin l\xc3\xa4hteiden mukaan h\xc3\xa4n oli alkujaan ihminen Earthrealmista. Jumalat kirosivat h\xc3\xa4net, ja h\xc3\xa4nen t\xc3\xa4ytyi saada sieluja el\xc3\xa4\xc3\xa4kseen. Sivuvaikutuksena Tsung kykeni tutkimaan hankkimiensa sielujen muistoja ja tietoa, mik\xc3\xa4 auttoi h\xc3\xa4nt\xc3\xa4 huomattavasti vuosia my\xc3\xb6hemmin._NEWLINE_Tsung osallistui Mortal Kombat turnaukseen voittaen kaikki vastustajansa ja tullen turnauksen suurmestariksi. Ei ole tiedossa, ett\xc3\xa4 kuinka kauan h\xc3\xa4nell\xc3\xa4 oli t\xc3\xa4m\xc3\xa4 titteli, mutta luultavasti h\xc3\xa4n menetti sen legendaariselle Shaolin munkille, Suurelle Kung Laolle.\n_START_SECTION_\nShao Kahnin alaisena\n_START_PARAGRAPH_\nShang Tsung palasi vuosia my\xc3\xb6hemmin huomattavasti vanhempana, kuoltuaan mysteerisesti taisteltuaan kolmea suurmestaria vastaan. H\xc3\xa4n toi mukanaan parhaimman oppilaansa, prinssi Goron. Tsung toimi Outworldin keisarin, Shao Kahnin alaisena ja h\xc3\xa4nen oli m\xc3\xa4\xc3\xa4r\xc3\xa4 pit\xc3\xa4\xc3\xa4 Mortal Kombat turnauksia. Mik\xc3\xa4li Shao Kahnin alainen voittaisi turnauksessa kymmenen kertaa, h\xc3\xa4n saisi valloittaa Earthrealmin. Uljaan taistelun j\xc3\xa4lkeen Suuri Kung Lao h\xc3\xa4visi Gorolle. Tsung vei h\xc3\xa4nen sielunsa ja Outworldin voittoputki oli alkanut._NEWLINE_Shang Tsung tutustui toiseen velhoon, Quan Chihin ja sai tiet\xc3\xa4\xc3\xa4 t\xc3\xa4m\xc3\xa4n etsiv\xc3\xa4n Shinnokin amulettia. Sen sijainnin tiesiv\xc3\xa4t vain Shaolin munkit ja Shang Tsung, joka sai tiedon viedess\xc3\xa4\xc3\xa4n Laon sielun. Shang Tsung kertoi sijainnin Quan Chille h\xc3\xa4nen luvatessa auttaa Shao Kahnia. Shang Tsung ei kuitenkaan saanut kerrottua, ett\xc3\xa4 yksik\xc3\xa4\xc3\xa4n velho ei voi p\xc3\xa4\xc3\xa4st\xc3\xa4 paikkaan, jossa amulettia pidet\xc3\xa4\xc3\xa4n._NEWLINE_Seuraavan 500 vuoden ajan, Goro pysyi voittamattomana ja Kahnin voitto l\xc3\xa4heni. Seuraava turnaus pidettiin Shang Tsungin saarella, joka sijaitsi alueella Earthrealmin ja Outworldin v\xc3\xa4lill\xc3\xa4._NEWLINE_Pian Tsung tapasi taitavan miekkamiehen, Kenshin. Pel\xc3\xa4tess\xc3\xa4\xc3\xa4n t\xc3\xa4m\xc3\xa4n osallistuvan ja voittavan turnauksen, Tsung muutti itsens\xc3\xa4 vanhaksi mieheksi. H\xc3\xa4n kehui Kenshin taitoja sanoen, ett\xc3\xa4 h\xc3\xa4n tarvitsisi miekan, joka sopisi h\xc3\xa4nen kyvyilleen. Sitten h\xc3\xa4n johti Kenshin muinaiseen maanalaiseen labyrittiin ja pys\xc3\xa4ntyi ennen syv\xc3\xa4\xc3\xa4 kaivoa, jota peitti suuri kivi. Tsung kertoi, ett\xc3\xa4 miekka olisi siell\xc3\xa4. Kun Kenshi siirsi kiven, soturikuninkaiden sielut vapautuivat ja viev\xc3\xa4t Kenshilt\xc3\xa4 n\xc3\xa4\xc3\xb6n. Tsung paljasti oikean muotonsa ja j\xc3\xa4tti Kenshin kuolemaan eik\xc3\xa4 tiet\xc3\xa4nyt, ett\xc3\xa4 Kenshi selvi\xc3\xa4isi ja h\xc3\xa4nest\xc3\xa4 tulisi katkera vihollinen. Tsung my\xc3\xb6s v\xc3\xa4itteli Shujinkon kanssa siit\xc3\xa4, ett\xc3\xa4 voisiko t\xc3\xa4m\xc3\xa4 osallistua ja loppujen lopuksi suostui. Shujinko ei kuitenkaan osallistunut el\xc3\xa4m\xc3\xa4nteht\xc3\xa4v\xc3\xa4ns\xc3\xa4 johdosta._NEWLINE_Kymmenennen Mortal Kombat turnauksen aika koitti ja Kahn tarvitsi en\xc3\xa4\xc3\xa4 voiton t\xc3\xa4st\xc3\xa4 valloittaakseen Earthrealmin. Shaolin munkki Liu Kang kuitenkin voitti Goron. H\xc3\xa4n my\xc3\xb6s haastoi Shang Tsungin voittaen ja Shang Tsung pakeni Outworldiin. Outworldissa Shang Tsung anoi el\xc3\xa4m\xc3\xa4\xc3\xa4ns\xc3\xa4 Shao Kahnilta. H\xc3\xa4n kertoi tyrannille, ett\xc3\xa4 mik\xc3\xa4li he haastaisivat Earthrealmin tulemaan Outworldiin, heid\xc3\xa4n t\xc3\xa4ytyisi hyv\xc3\xa4ksy\xc3\xa4 t\xc3\xa4m\xc3\xa4. Kahn suostui ja palautti Tsungin nuoruuden. Samalla Shao Kahn toteutti omaa suunnitelmaansa palauttaakseen entisen kuningattarensa, Sindelin, henkiin._NEWLINE_Outworldin tunaus tuli, mutta nuoruudesta huolimattaa Tsung h\xc3\xa4visi Liu Kangille. T\xc3\xa4ll\xc3\xa4 kertaa Kahnin edess\xc3\xa4. Shao Kahnkin h\xc3\xa4visi Liu Kangille ja samalla Shang Tsung palautti Sindelin henkiin. Quan Chin ja Shinnokin ansiosta Sindel ei syntynyt Outworldissa vaan Earthrealmissa ja oli syd\xc3\xa4melt\xc3\xa4\xc3\xa4n paha._NEWLINE_Sindelin Earthrealmiin syntymisen ansiosta, Shao Kahn kykeni matkustaa sinne ja yhdist\xc3\xa4\xc3\xa4 Earthrealm ja Outworld. Shang Tsung johti yht\xc3\xa4 Kahnin joukoista tappaakseen kaikki Lordi Raidenin soturit, jotka suojelivat Eartrealmia. Vaikka Tsungilla oli enemm\xc3\xa4n voimia kuin koskaan ennen, h\xc3\xa4n h\xc3\xa4visi Liu Kangille taas. My\xc3\xb6s Kahn ep\xc3\xa4onnistui suunnitelmissaan ja molemmat pakenivat Outworldiin. Kahn vangitsi Tsungin t\xc3\xa4m\xc3\xa4n ep\xc3\xa4onnistumisen takia ja vapautti my\xc3\xb6hemmin saadessaan Kahnin suosion takaisin.\n_START_SECTION_\nDeadly Alliance\n_START_PARAGRAPH_\nMuutamia vuosia my\xc3\xb6hemmin Shang Tsung l\xc3\xb6ysi Quan Chin palatsistaan taistelemassa Scorpionia vastaan. Kun Quan Chi voitti, h\xc3\xa4n teki Shangille tarjouksen: jos t\xc3\xa4m\xc3\xa4 auttaisi Quan Chit\xc3\xa4 etsim\xc3\xa4\xc3\xa4n Onagan kadonnutta armeijaa, h\xc3\xa4n lupaisi antaa Shangille loputtoman varaston sieluja. N\xc3\xa4in syntyi "Deadly Alliance". Ensin heid\xc3\xa4n t\xc3\xa4ytyi kuitenkin h\xc3\xa4vitt\xc3\xa4\xc3\xa4 Shao Kahn ja Liu Kang._NEWLINE_Shang Tsung vei Quan Chin Shao Kahnin luokse, he todistivat t\xc3\xa4lle uskollisuutensa ja sitten hy\xc3\xb6kk\xc3\xa4siv\xc3\xa4t t\xc3\xa4m\xc3\xa4n kimppuun. Kun Shang Tsung ja Quan Chi ovat p\xc3\xa4ihitt\xc3\xa4neet t\xc3\xa4m\xc3\xa4n (tai ainakin Shao Kahnin kloonin), Shang muuttui Kung Laoksi ja l\xc3\xa4hti Liu Kangin luokse. Kun Liu harjoitteli kataansa, Shang hy\xc3\xb6kk\xc3\xa4si. Liu p\xc3\xa4\xc3\xa4si voitolle, mutta samalla Quan Chi hy\xc3\xb6kk\xc3\xa4si takaa p\xc3\xa4in antaen Shangille mahdollisuuden tappaa Liun ja vied\xc3\xa4 t\xc3\xa4m\xc3\xa4n sielun. Loppujen lopuksi Deadly Alliance voitti my\xc3\xb6s muut "Earthrealmin" sankarit ja l\xc3\xb6ysi Onagan armeijan._NEWLINE_"Earthrealmin" sankarien h\xc3\xa4vitty\xc3\xa4, Deadly Alliancella on en\xc3\xa4\xc3\xa4 vastassaan Raiden. Shang Tsung ja Quan Chin p\xc3\xa4ihitt\xc3\xa4v\xc3\xa4t t\xc3\xa4m\xc3\xa4n kuitenkin pitk\xc3\xa4n taistelun j\xc3\xa4lkeen, mutta iloa ei kest\xc3\xa4nyt kauan sill\xc3\xa4 Shang ja Quan Chi k\xc3\xa4\xc3\xa4ntyiv\xc3\xa4t toisiaan vastaan.\n_START_SECTION_\nLiittouman hajottua\n_START_PARAGRAPH_\nAluksi Shang Tsungin voitto n\xc3\xa4ytti hyvin todenn\xc3\xa4k\xc3\xb6iselt\xc3\xa4, mutta Quan Chi kuitenkin voitti t\xc3\xa4m\xc3\xa4n. Samalla kuitenkin uudelleensyntynyt Onaga tuli paikalle. Quan Chi hy\xc3\xb6kk\xc3\xa4si t\xc3\xa4m\xc3\xa4n kimppuun, mutta huonolla menestyksell\xc3\xa4. Samalla my\xc3\xb6s Raiden ja Shang saivat tajuntansa takaisin ja kolmikko yritti yhdess\xc3\xa4 voittaa Onagan, mutta edes heid\xc3\xa4n kolmen voimat eiv\xc3\xa4t riit\xc3\xa4. Raiden teki viimeisen ep\xc3\xa4toivoisen teon, r\xc3\xa4j\xc3\xa4ytt\xc3\xa4en itsens\xc3\xa4, Shangin ja Quan Chin, tarkoituksenaan tappaa my\xc3\xb6s Onaga. T\xc3\xa4m\xc3\xa4 ei kuitenkaan edes vahingoittunut r\xc3\xa4j\xc3\xa4hdyksess\xc3\xa4. Shangin kuoltua Liu Kangin sielu vapautui. _NEWLINE_Ei ole tiedossa, kuinka Shang Tsung selvisi r\xc3\xa4j\xc3\xa4hdyksess\xc3\xa4, mutta h\xc3\xa4n p\xc3\xa4\xc3\xa4tyi muodostamaan liiton Onagan, Shao Kahnin ja Quan Chin kanssa p\xc3\xa4\xc3\xa4st\xc3\xa4kseen taistelemaan Blazea vastaan._NEWLINE_Vuoden 2011 Mortal Kombat-peliss\xc3\xa4 Liu Kang voittaa Shang Tsungin turnauksessa voittaen Mortal Kombat mestaruuden. Shao Kahn raivostuu t\xc3\xa4st\xc3\xa4 ja k\xc3\xa4skee Kitanan tappaa h\xc3\xa4net, mutta Shang Tsung ehdottaa s\xc3\xa4\xc3\xa4nt\xc3\xb6jen muuttamista ja uutta turnausta mihin Shao Kahn suostuu ja palauttaa Shang Tsungin nuoruuden. Uudessa turnauksessa Kung Lao kukistaa Shang Tsungin taistelussa. My\xc3\xb6hemmin Shao Kahn tappoi Shang Tsungin siirt\xc3\xa4m\xc3\xa4ll\xc3\xa4 t\xc3\xa4m\xc3\xa4n voimat ja sielun Sindeliin. Shang Tsung ei ollut yksi niist\xc3\xa4 hahmoista, jotka Quan Chi my\xc3\xb6hemmin her\xc3\xa4tti voimillaan henkiin Netherealmissa._NEWLINE_Mortal Kombat 11-peliss\xc3\xa4 selvi\xc3\xa4\xc3\xa4, ett\xc3\xa4 Shang Tsung oli pit\xc3\xa4nyt Kotal Kahnia vankina tehden h\xc3\xa4nell\xc3\xa4 kokeita. Shang Tsungin kuoltua Kotal p\xc3\xa4\xc3\xa4si vapaaksi. My\xc3\xb6hemmin Jax ja Jacqui matkasivat Shang Tsungin saarelle, jossa Mortal Kombat turnaukset pidettiin, jolloin selvisi, ett\xc3\xa4 saaren rakennukset olivat vuosien aikana pahasti rapistuneet. Cetrion my\xc3\xb6hemmin nouti saarelta Sielujen Kruunun ja toimitti sen Kronikalle. Shang Tsung esiintyi Mortal Kombat 11-peliss\xc3\xa4 ladattavana bonushahmona.'